
ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

__ ΤΕΥΧΟΣ ΔΕΥΤΕΡΟ _ Αρ. Φύλλου 966 

29 Οκτωβρίου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της απόφασης αριθ. 5657/Γ-195/ 
26.3.1997, η οποία τροποποιεί και συμπληρώνει 
την απόφαση με αριθμό 12039/Γ-477/19.6.1996 
και θέμα «Ανάθεση, έγκριση και προκήρυξη της διε¬ 
νέργειας δειγματοληπτικής έρευνας, σχετικής με τη 
διάρθρωση και την κατανομή των αποδοχών» .... 1 

Αποζημίωση του Προέδρου των μελών του Εισηγητή 
του Γραμματέα και ορισμός του Αντιπροέδρου σε 
πλήρη απασχόληση και με αμοιβή της Δημοτικής 
Επιχείρησης Ύδρευσης Αποχέτευσης Σητείας του 


Νομού Λασιθίου . 2 

Αμοιβή επιτροπών εξετάσεων και λοιπού προσωπικού 
εξετάσεων της ΣΤΕ περιόδου 1997-1998 . 3 

Παράταση προθεσμίας καταβολής οφειλομένων δό¬ 
σεων χρεών οφειλετών σεισμοπλήκτων Νομών Κο¬ 
ζάνης και Γρεβενών που ρύθμισαν σύμφωνα με το 
άρθρο 9 Ν. 2386/1996 . 4 

Αποδοχές Προέδρου Δ.Σ. Ο.Δ.Δ.Υ. 5 


Κωδικοί αριθμοί εξόδων σε βάρος των οποίων επιτρέ¬ 
πεται η πληρωμή, δαπανών πάγιας προκαταβολής 
της Σχολής Τουριστικών Επαγγελμάτων (Σ.Τ.Ε.)» . 6 

Διάρθρωση - αρμοδιότητεςΔ/νσης ΙΕ' θαλάσσιου Του¬ 


ρισμού ΕΟΤ . 7 

Τροποποίηση της Γ3/345 (ΦΕΚ 945/15.11.96 τ. Β') 
απόφ. ΥΠΕΠΘ . ^ 

Μεταβίβαση Κρατικών Παιδικών Σταθμών . 9 

Υπαγωγή προσωπικού κοιν. Πλατυστόμων Ν. Λευκά¬ 
δας στις διατάξεις του Α' μέρους του Ν. 1188/ 

81 .10 

ΑΣΤΥΝΟΜΙΚΕΣ ΔΙΑΤΑΞΕΙΣ 

Κατάργηση αστυνομικών διατάξεων στην περιφ. Αστυ¬ 
νομικής Δ/νσης Εύβοιας . 11 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ, 17895/Γ-760 ( 1 ) 

Τροποποίηση της απόφασης αριθ. 5657/Γ-195/ 
26.3.1997, η οποία τροποποιεί και συμπληρώνει την 
απόφαση με αριθμό 12039/Γ-477/19.6.1996 και 
θέμα «Ανάθεση, έγκριση και προκήρυξη της διενέρ¬ 
γειας δειγματοληπτικής έρευνας, σχετικής με τη διάρ¬ 
θρωση και την κατανομή των αποδοχών». 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α. Του Ν.Δ. 3627/56 «περί οργανώσεως της ΕΣΥΕ» και 
των Π.Δ. 1143/80 «περί οργανισμού της ΕΣΥΕ» και 
532/91 «περί οργανισμού της Γ.Γ. ΕΣΥΕ». 

β. Του Ν. 1558/85 «περί Κυβερνήσεως και Κυβερνητι¬ 
κών Οργάνων» και του άρθρου 27 του Ν. 2081/92. 

γ. Του άρθρου 9 του Ν. 2392/96 «πρόσβαση της Γενι- 
κής Γραμματείας Εθνικής Στατιστικής Υπηρεσίας της Ελ¬ 
λάδος (Γ.Γ. ΕΣΥΕ) σε διοικητικές πηγές και διοικητικά αρ¬ 
χεία, Επιτροπή Στατιστικού Απορρήτου, ρύθμιση θεμάτων 
διενέργειας απογραφών και στατιστικών εργασιών, καθώς 
και θεμάτων της Γ.Γ. ΕΣΥΕ». 

δ. Του άρθρου 22 του Ν. 2362/95 «περί Δημοσίου Λογι¬ 
στικού Ελέγχου των δαπανών του Κράτους και άλλες δια¬ 
τάξεις». 

ε. Την απόφαση με αριθ. 1107147/1239/006Α7 
4.10.96 του Υπουργού Οικονομικών με θέμα: «Ανάθεση 
αρμοδιοτήτων του Υπουργού Οικονομικών στους Υφυ¬ 
πουργούς Οικονομικών». 

2. Τον Κανονισμό ΕΟΚ αριθ. 2744/95 του Συμβουλίου 
* 1ζ 27ης Νοεμβρίου 1995 που αφορά στη διενέργεια της 
έρευνας. 

3. Την κοινή απόφαση των Υπουργών Εθνικής Οικονο¬ 
μίας, Εργασίας - Κοινωνικών Ασφαλίσεων και Οικονομι¬ 
κών με αριθ. 5657/Γ-195/26.3.1997 και με θέμα: «Τρο¬ 
ποποίηση και συμπλήρωση της απόφασης με αριθμό 
12039/Γ-477/19.6.1996, με θέμα: «Ανάθεση, έγκριση 
και προκήρυξη της διενέργειας δειγματοληπτικής έρευ- 
νας σχετικής με τη διάρθρωση και την κατανομή των απο¬ 
δοχών» (ΦΕΚ 295/Β/11.4.1997). 

4. Το σχετικό Υπηρεσιακό Σημείωμα αριθ. 295/ 
8.8.1997 της Δ/νσης Απογραφών της Γ.Γ. ΕΣΥΕ. 

5. Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του Κρατικού Προϋπο¬ 
λογισμού, αποφασίζουμε: 

1) Τροποποιούμε την απόφασή μας με αριθ. 5657/Γ- 
195/26.3.1997 (ΦΕΚ 295/Β/11.4.1997), η οποία τροπο¬ 
ποιεί και συμπληρώνει την απόφασή μας με αριθμό 
12039/Γ-477/19.6.1996 και θέμα: «Ανάθεση, έγκριση 
και προκήρυξη της διενέργειας δειγματοληπτικής έρευ¬ 
νας σχετικής με τη διάρθρωση και την κατανομή των απο¬ 
δοχών» (ΦΕΚ 531/Β/4.7.1996), ως εξής: 

Καταργούμε 

• τις παραγράφους 1 (1 α και 1 β) και 4 (4β, 4γ και 4δ) της 
απόφασης και αντικαθιστούμε αυτές με τις ακόλουθες: 

Παράγραφος 1 απόφασης: 

Ια. «Αναθέτουμε στο Τμήμα Απασχόλησης και Ανερ¬ 
γίας της Δ/νσης Απογραφών της Γ.Γ. ΕΣΥΕ, τη διενέργεια 
εντός των ετών 1996, 1997 και 1998 δειγματοληπτικής 
έρευνας, σχετικής με τη διάρθρωση και την κατανομή των 
αποδοχών των εργαζομένων σε επιχειρήσεις με μέση ετή¬ 
σια απασχόληση 10 ατόμων και άνω, που ανήκουν, όσον 
αφορά στην οικονομική τους δραστηριότητα, στα τμήματα 
Γ, Δ, Ε, Ζ, Η, θ και I της εθνικής ονοματολογίας ΣΤΑΚΟΔ 
91». 

1β. «Εγκρίνουμε και προκηρύσσουμε τη διενέργεια 
εντός των ετών 1996, 1997 και 1998 της ανωτέρω έρευ¬ 
νας από το Τμήμα Απασχόλησης και Ανεργίας της Δ/νσης 
Απογραφών της Γ.Γ. ΕΣΥΕ». 

Παράγραφος 4 απόφασης: 

4β. «Η συμπλήρωση-συλλογή των ερωτηματολογίων θα 
ολοκληρωθεί μέχρι τις 31.12.1997». 

4γ. «Ο έλεγχος πληρότητος, η κωδικογράφηση, ο τελι¬ 
κός έλεγχος των ερωτηματολογίων και η μηχανογραφική 
επεξεργασία των στοιχείων θα πραγματοποιηθούν μέχρι 
το τέλος Φεβρουάριου 1998». 

4δ. «Η πινακοποίηση των στοιχείων που θα συλλεγούν, 
η σύνταξη έκθεσης σχετικά με τα μεθοδολογικά χαρακτη¬ 
ριστικά και τη διενέργεια της έρευνας, καθώς και η διαβί¬ 
βαση των αποτελεσμάτων στο Στατιστικό Γραφείο της 
Ε.Ε. (ΕΙΙΒ08ΤΑΤ) θα έχουν ολοκληρωθεί, για μεν τους 
κλάδους της Βιομηχανίας (Γ, Δ, Ε) μέχρι τις 30.9.1997, για 
δε τους λοιπούς κλάδους (Ζ, Η, θ, I) μέχρι τις 30.5.1998». 

2) Κατά τα λοιπά ισχύει η απόφασή μας με αριθμό 
12039/Γ-477/19.6.96, όπως τροποποιήθηκε και συ¬ 
μπληρώθηκε με την απόφαση αριθ. 5657/Γ-195/ 
26.3.1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Οκτωβρίου 1997 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

ΠΑΝ. ΠΑΠΑΝΤΩΝΙΟΥ ΝΙΚ. ΧΡΙΣΤΟΔΟΥΛΑΚΗΣ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΜΙΛΤ. ΠΑΠΑΪΩΑΝΝΟΥ 


Αριθ. 206174/9991/0022 (2) 

Αποζημίωση του Προέδρου των μελών του Εισηγητή του 

Γραμματέα και ορισμός του Αντιπροέδρου σε πλήρη 

απασχόληση και με αμοιβή της Δημοτικής Επιχείρησης 

Ύδρευσης Αποχέτευσης Σητείας του Νομού Λασι- 

θίου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚ/ΣΗΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 3 παρ. 7 του Ν. 1069/80 
«περί κινήτρων για την ίδρυση επιχειρήσεων ύδρευσης και 
αποχέτευσης». 

2. Τις διατάξεις του Π.Δ. 373/95 «Συγχώνευση των 
Υπουργείων Προεδρίας της Κυβέρνησης και Εσωτερικών 
στο Υπουργείο Εσωτερικών, Δημόσιας Διοίκησης και Απο¬ 
κέντρωσης και καθορισμός των αρμοδιοτήτων του (Α’ 
201/95). 

3. Την αριθμ. ΔΙΔΚ/Φ.1/20199/5.9.97 (ΦΕΚ 801/Β/ 
5.9.97) κοινή απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων Υπουργού Εσωτερικών, 
Δημόσιας Διοίκησης και Αποκέντρωσης στους Υφυπουρ¬ 
γούς Εσωτερικών, Δημόσιας Διοίκησης και Αποκέντρω¬ 
σης». 

4. Την αριθμ. 48/1997 απόφαση-πρόταση του Διοικητι¬ 
κού Συμβουλίου της Δημοτικής Επιχείρησης Ύδρευσης 
Αποχέτευσης Σητείας του Νομού Λασιθίου. 

5. Το γεγονός ότι από τις διατάξεις αυτής της απόφασης 
προκαλείται δαπάνη σε βάρος του προϋπολογισμού της 
Επιχείρησης ύψους 3.200.000 για το τρέχον έτος για την 
οποία Επιχείρηση δαπάνη ύψους 5.214.000 δρχ. για το 
έτος 1998, 5.358.000 δρχ. για το έτος 1999, 5.502.000 
δρχ. για το έτος 2000 και 5.790.000 δρχ. για το έτος 
2001, για την οποία θα εγγραφοϋν σχετικές πιστώσεις 
στους αναλόγους κωδικούς των προϋπολογισμών των 
ετών αυτών αντιστοίχως. 

6. την αριθμ. 1107147/1239/0006Α76.10.96 από¬ 
φαση του Πρωθυπουργού και του Υπουργού Οικονομικών 
«Ανάθεση αρμοδιοτήτων στους Υφυπουργούς Οικονομι¬ 
κών», αποφασίζουμε: 

1) Καθορίζουμε την αποζημίωση του Προέδρου του 
Διοικητικού Συμβουλίου της Δημοτικής Επιχείρησης 
Ύδρευσης και Αποχέτευσης Σητείας στις 75.000 δρχ. μη- 
νιαίως για τις παρεχόμενες στην επιχείρηση υπηρεσίες 
του. 

2) Ορίζουμε την πλήρη απασχόληση στην επιχείρηση 
του Αντιπροέδρου του Διοικητικού Συμβουλίου Γεωργίου 
Ανδρουλιδάκη με αμοιβή που ανέρχεται 100.000 δρχ. και 
με αρμοδιότητες αυτές που του δίδονται σύμφωνα με το 
άρθρο 5 παρ. 4 του Ν. 1069/80. 

Επίσης καθορίζουμε την αποζημίωση των μελών του 
Γ ραμματέα και του εισηγητή για τη συμμετοχή τους στις 
συνεδριάσεις ως εξής: 

Των υπαλλήλων ή μισθωτών του δημόσιου τομέα καθώς 
και των ιδιωτών μελών στις 5.000 δρχ. για κάθε συνε¬ 
δρίαση. 

Ο αριθμός των συνεδριάσεων μπορεί να ανέλθει σε 
τρεις (3) το μήνα που θα πραγματοποιούνται εκτός των 
ωρών εργασίας των υπηρεσιών της Επιχείρησης. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 17 Οκτωβρίου 1997 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΛΑΜΠΡΟΣ ΠΑΠΑΔΗΜΑΣ ΝΙΚ. ΧΡΙΣΤΟΔΟΥΛΑΚΗΣ 

-φ- 

Αριθ. 2069628/10322/0022 (3) 

Αμοιβή επιτροπών εξετάσεων και λοιπού προσωπικού 
εξετάσεων της ΣΤΕ περιόδου 1997-1998. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ 

Έχοντας υπόψη: 

1. Την υπ’ αριθμ. 2489/95 απόφαση των Υπουργών Οι¬ 
κονομικών και Τουρισμού «αντικατάσταση παραγράφων 
του άρθρου 15 της 5145/86 κοινής απόφασης Υπουργών 
Τουρισμού και Οικονομικών» (ΦΕΚ 1050/Β/20.12.95). 

2. Του άρθρου 5 του Π.Δ. 121/1988 «περί μετατροπής 
Εκπ/ρίων Βασικής Εκπ/σης Σχολής Τουριστικών Επαγ¬ 
γελμάτων» (ΦΕΚ 59/Α/31.5.82). 

3. Τις διατάξεις του άρθρου 19του Ν. 2470/1997 «Ανα¬ 
μόρφωση μισθολογίου προσωπικού της Δημόσιας Διοίκη¬ 
σης και άλλες συναφείς διατάξεις» (ΦΕΚ 40/Α/97). 

4. Τις διατάξεις του άρθρου 29α του Ν. 1558/85 προ- 
στεθέντος δια του άρθρου 27 του Ν. 2081/92, όπωςαντι- 
καταστάθηκε με το άρθρο 1 παρ. 2α του Ν. 2469/97 (ΦΕΚ 
244/Α). 

5. Τις διατάξεις του Π.Δ. 27/96 «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης» (ΦΕΚ 
19/Α). 

6. Το Π.Δ. 377/96 «Διορισμός Υπουργών, Αναπληρωτή 
Υπουργού και Υφυπουργών» (ΦΕΚ 244/Α). 

7. Την υπ’ αριθμ. 2071733/10637/0022/13.11.96 
κοινή υπουργική απόφαση «Αμοιβή επιτροπών εξετάσεων 
και λοιπού προσωπικού που θα απασχοληθεί στις εξετά¬ 
σεις της ΣΤΕ περιόδου 1996». 

8. Τη με αριθμό 278/16.9.97 απόφαση του Δ.Σ. της 
Σχολής Τουριστικών Επαγγελμάτων. 

9. Το γεγονός ότι η επιτροπή εξετάσεων δεν είναι αμι¬ 
γής, στις δε εξετάσεις συμμετέχουν εκτός των υπαλλήλων 
της ΣΤΕ, εκπαιδευτικοί του Υπουργείου Παιδείας και 
υπάλληλοι του ΕΟΤ. 

10. Την με αριθμό 1107147/1239/006Α/4.10.96 κοινή 
απόφαση του Πρωθυπουργού και του Υπουργού Οικονο¬ 
μικών «Περί ανάθεσης αρμοδιοτήτων στους Υφυπουρ¬ 
γούς Οικονομικών (ΦΕΚ 922/Β)». 

11. Το γεγονός ότι από τις διατάξεις της παρούσας προ- 
καλείται δαπάνη συνολικού ύψους 8.800.000 δραχμών, η 
οποία θα βαρύνει τον προϋπολογισμό της Σχολής Τουρι¬ 
στικών Επαγγελμάτων, στον οποίο έχει εγγράφει ισόποση 
πίστωση για το έτος 1997 με ΚΑΕ 0268, αποφασί¬ 
ζουμε: 

1) Τροποποιούμε την με αριθμ. 2071733/10637/ 
0022/96 κοινή υπουργική απόφαση και καθορίζουμε την 
αποζημίωση των βαθμολογητών των γραπτών και προφο¬ 
ρικών εξετάσεων, των μελών της επιτροπής εξετάσεων, 
και του λοιπού προσωπικού που υποβοηθά το έργο των 


εξετάσεων, για την αξιολόγηση των υποψηφίων για εισα¬ 
γωγή στα Εκπαιδευτήρια της Σ.Τ.Ε., ως ακολούθως: 

α. Την αποζημίωση των Καθηγητών του Υπουργείου 
Παιδείας για την βαθμολόγηση των γραπτών των υποψη¬ 
φίων από 325 δρχ. σε 350 δρχ. ανά γραπτό. 

β. Την αποζημίωση των εξεταστών-καθηγητών του 
Υπουργείου Παιδείας, για τις προφορικές εξετάσεις από 
7.500 δρχ. σε 8.100 δρχ. την ημέρα. 

γ. Την αποζημίωση της επιτροπής εξετάσεων που θα 
ορισθεί με απόφαση της Διευθύντριας - Προϊσταμένης της 
ΣΤΕ από 6.500 δρχ. σε 7.000 δρχ. και για είκοσι ημέρες 
κατά ανώτατο όριο. 

δ. Την αποζημίωση των Καθηγητών-Εισηγητών του 
Υπουργείου Παιδείας για τα θέματα των γραπτών εξετά¬ 
σεων ποσό 40.000 δρχ. για κάθε μέλος. 

ε. Την αποζημίωση γραμματέων-ταξινομητών από 
4.300 δρχ. την ημέρα σε 4.600 δρχ. και για 20 ημέρες 
κατ’ ανώτατο όριο. 

στ. Την αποζημίωση των επιτηρητών των εξετάσεων 
από 3.800 δρχ. σε 4.100 δρχ. για την κάθε ημέρα απασχό¬ 
λησης. 

ζ. Την αποζημίωση του διδακτικού-διοικητικού και βοη¬ 
θητικού προσωπικού για την υποβοήθηση του έργου των 
εξετάσεων από 3.750 δρχ. σε 4.050 δρχ. για κάθε ημέρα 
απασχόλησης. 

η. Την αποζημίωση καταχωρητών στοιχείων στους Η.Υ. 
και εξαγωγής αποτελεσμάτων από 4.300 δρχ. σε 4.600 
δρχ. ημερησίως και μέχρι 25 ημέρες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Οκτωβρίου 1997 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΑΝΑΠΤΥΞΗΣ 

ΝΙΚ. ΧΡΙΣΤΟΔΟΥΛΑΚΗΣ ΒΑΣ. ΠΑΠΑΝΔΡΕΟΥ 

-φ- 

Αριθ. 1105947/8430-20/0016 (4) 

Παράταση προθεσμίας καταβολής οφειλομένων δόσεων 
χρεών οφειλετών σεισμοπλήκτων Νομών Κοζάνης και 
Γρεβενών που ρύθμισαν σύμφωνα με το άρθρο 9 Ν. 
2386/1996. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 9 Ν. 2386/1996 (ΦΕΚ 
43Α') «Ρυθμίσεις θεμάτων Εθνικών Κληροδοτημάτων δη¬ 
μοσίων και ανταλλαξίμων κτημάτων και άλλες διατά¬ 
ξεις». 

2. Τις διατάξεις της παραγρ. 13 του άρθρου 15 Ν. 2198/ 
1994 (ΦΕΚ 43Α') «Αύξηση αποδοχών δημοσίων υπαλλή¬ 
λων... και άλλες διατάξεις» που εφαρμόζονται στην προα- 
νυφερθείσα παράγρ. 1 και με τις οποίες παρέχεται εξου¬ 
σιοδότηση στον Υπουργό Οικονομικών να παρατείνει με 
αποφάσεις του την ημερομηνία πληρωμής των δόσεων 
της ρύθμισης αυτής. 

3. Το γεγονός ότι έχουν υποβληθεί αιτήματα οφειλετών 
της εν λόγω περιοχής για επανένταξη των οφειλών τους 
στις ευεργετικές διατάξεις της ρύθμισης αρ. 9 Ν. 2386/96 
που απώλεσαν λόγω μη καταβολής δύο (2) συνεχομένων 
δόσεων. 

4. Το γεγονός ότι με την παρούσα δεν προκαλείται δα¬ 
πάνη στον Κρατικό Προϋπολογισμό. 

5. Την αριθμ. 1107147/1239/0006/4.10.96 (ΦΕΚ 922 
Β') κοινή απόφαση Πρωθυπουργού και Υπουργού Οικονο¬ 
μικών με την οποία χορηγούνται αρμοδιότητες στους 
Υφυπουργούς Οικονομικών, αποφασίζουμε: 

Παρατείνουμε μέχρι την 31η Οκτωβρίου 1997 την ημε¬ 
ρομηνία καταβολής όλων των οφειλομένων δόσεων πέραν 
της πρώτης (1ης) προς το Δημόσιο των οφειλετών της 
προαναφερθείσας περιοχής, που ρύθμισαν τα χρέη τους 
σύμφωνα με τις διατάξεις του άρθρου 9 Ν. 2386/96 αλλά 
απώλεσαν το σχετικό δικαίωμα λόγω μη καταβολής δύο (2) 
συνεχομένων δόσεων. 

Επανεντάσσονται, συνεπώς, όσα έχουν καταβάλει του¬ 
λάχιστον την 1 η δόση της ρύθμισης αυτής και μέχρι την 
ανωτέρω ημερομηνία καταβάλλουν όλες τις καθυστερού- 
μενες δόσεις με προσαύξηση πέντε τοις εκατό (5%) ανά 
μήνα καθυστέρησης καταβολής. 

Η απόφαση αυτή να δημοσιευθεϊ στην Εφημερίδα της 
Κυβερνήσεως. 

Αθήνα, 16 Οκτωβρίου 1997 

Ο ΥΦΥΠΟΥΡΓΟΣ 

ΓΕΩΡΠΟΣ ΔΡΥΣ 

—♦- 

Αριθ. 2074209/10839/0022 (5) 

Αποδοχές Προέδρου Δ.Σ. Ο.Δ.Δ.Υ. 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

1. τις διατάξεις της παρ. 17 του άρθορυ 32 του Ν. 2190/ 
94. 

2. Τις διατάξεις του άρθρου 27 του Ν. 2081/92. 

3. Τις διατάξεις των άρθρων 5 παρ. 11 και 7 παρ. γ' του 
Ν. 251 /76 «περί Ο.Δ.Δ.Υ.» όπως τροποποιήθηκαν και συ¬ 
μπληρώθηκαν με το Ν. 738/77 κατά τις οποίες, ο Πρόε¬ 
δρος του Δ.Σ. απασχολείται κατά πλήρες ωράριο εργασίας 
και προΐσταται απασών των υπηρεσιών του Ο.Δ.Δ.Υ. 

4. Τις διατάξεις του άρθρου 6 του Ν. 2390/96. 

5. Τις διατάξεις του άρθρου 40 του Ν. 849/78. 

6. Το αριθμ. 9343/8.7.97 έγγραφο του Ο.Δ.Δ.Υ. και το 
γεγονός ότι ο Πρόεδρος του Δ.Σ. του Ο.Δ.Δ.Υ. αναπληρώ¬ 
νει και το Γενικό Διευθυντή του Οργανισμού η θέση του 
οποίου δεν έχει καλυφθεί. 

7. Τις διατάξεις του άρθρου 4 του Ν. 2303/95. 

8. Το γεγονός ότι από την απόφαση αυτή προκαλείται 
δαπάνη έξι εκατομμυρίων τετρακοσίων χιλιάδων 
(6.400.000) δραχμών περίπου για το έτος 1997 και δέκα 
εκατομμυρίων οκτακόσιων χιλιάδων (10.800.000) δραχ¬ 
μών για κάθε επόμενο έτος σε βάρος του προϋπολογι¬ 
σμού του Ο.Δ.Δ.Υ. όπου υπάρχει εγγεγραμμένη αντί¬ 
στοιχη πίστωση στον κωδ. αριθμό 0284 «Αποζημίωση 
Προέδρων Συλλογικών Οργάνων Διοίκησης» και 0523 
«Ασφαλιστικές Εισφορές», αποφασίζουμε: 

1. Καθορίζουμε τη μηνιαία αντιμισθία του Προέδρου του 
Ο.Δ.Δ.Υ. που προσφέρει τις υπηρεσίες του με πλήρη απα¬ 
σχόληση ασκώντας και καθήκοντα Γ ενικού Διευθυντή του 
Οργανισμού, σε επτακόσιες χιλιάδες (700.000) δρχ. 

2. Στον Πρόεδρο του Ο.Δ.Δ.Υ. καταβάλλονται και επι¬ 
δόματα εορτών και άδειας, δεδομένου ότι δεν μισθοδοτεί¬ 
ται τακτικά από άλλη πηγή. 


3. Η αριθμ. 2049496/7787/0022/19.9.1997 (ΦΕΚ 
861/Β721.9.97) απόφαση, καταργείται. 

Η ισχύς της παρούσης άρχεται από 27.5.1997. 

Η απόφαση αυτή να δημοσιευθεϊ στην Εφημερίδα της 
Κυβερνήσεως. 

Αθήνα, 20 Οκτωβρίου 1997 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 

-♦- 

Αριθ. Τ/3315 (6) 

Κωδικοί αριθμοί εξόδων σε βάρος των οποίων επιτρέπεται 

η πληρωμή, δαπανών πάγιας προκαταβολής της Σχο¬ 
λής Τουριστικών Επαγγελμάτων (Σ.Τ.Ε.)». 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΚΑΙ ΑΝΑΠΤΥΞΗΣ 

Έχοντας υπόψη: 

1. Το άρθρο 23 της με αριθ. 9964/8146/1969 (ΦΕΚ Β' 
300) υπουργικής απόφασης «περί εγκρίσεως Κανονισμού 
Οικονομικής Διαχείρισης Σχολής Τουριστικών Επαγγελ¬ 
μάτων». 

2. Την με αριθμό 1757/1995 (ΦΕΚ Β' 795) υπουργική 
απόφαση «τροποποίηση του άρθρου 23 παρ. 1 Οικονομι¬ 
κού Κανονισμού ΣΤΕ». 

3. Το άρθρο 25 του Ν.Δ. 496/74 «περί Λογιστικού των 
Ν.Π.Δ.Δ.». 

4. Την με αριθμό 39/27.1.97 απόφαση του Δ.Σ. της 
Σχολής Τουριστικών Επαγγελμάτων. 

5. Τις διατάξεις του άρθρου 29 Α του Ν. 1558/85 προ- 
στεθέντος δια του άρθρου 27 του Ν. 2081 /92, όπως αντι- 
καταστάθηκε με τοάρθρο 1 παρ. 2° του Ν. 2469/97 (ΦΕΚ 
38 Α'). 

6. Το Π.Δ. 27/1996 (ΦΕΚ Α' 19) «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης». 

7. Το Π.Δ. 377/96 «Διορισμός Υπουργών, Αναπληρωτή 
Υπουργού και Υφυπουργών» (ΦΕΚ Α' 244). 

8. Την με αριθμό 1107147/1239/006 Α/4.10.96 κοινή 
απόφαση του Πρωθυπουργού και του Υπουργού Οικονο¬ 
μικών «περί ανάθεσης αρμοδιοτήτων στους Υφυπουργούς 
Οικονομικών» (ΦΕΚ 922/Β/96). 

9. Το γεγονός ότι από τις διατάξεις της παρούσας δεν 
προκαλείται επιπλέον δαπάνη σε βάρος του προϋπολογι¬ 
σμού της Σ.Τ.Ε., αποφασίζουμε: 

1. Ορίζουμε όπως τα ποσά της πάγιας προκαταβολής 
που έχουν προσδιοριστεί με την υπ’ αριθμ. 1757/6.9.95 
(ΦΕΚ 795 Β') κοινή απόφαση των Υπουργών Οικονομικών 
και Τουρισμού βαρύνουν τους κατωτέρω κωδικούς αριθ¬ 
μούς των πιστώσεων (εξόδων) του προϋπολογισμού της 
Σ.Τ.Ε.: 

0431, 0712, 0813, 0824, 0831, 0832, 0841, 0844, 
0856, 0888, 0889, 0899, 1259, 1261, 1311, 1312, 
1381, 1413, 1429, 1438, 1719, 1731 και 1423. 

Η απόφαση αυτή να δημοσιευθεϊ στην Εφημερίδα της 
Κυβερνήσεως. 

Αθήνα, 20 Οκτωβρίου 1997 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΑΝΑΠΤΥΞΗΣ 

ΝΙΚ. ΧΡΙΣΤΟΔΟΥΛΑΚΗΣ ΒΑΣ. ΠΑΠΑΝΔΡΕΟΥ 

Αριθ. 173846 (7) 

Διάρθρωση - αρμοδιότητες Δ/νσης ΙΕ' θαλάσσιου Τουρι¬ 
σμού ΕΟΤ. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις των άρθρων 1 παρ. 1, 30 παρ. 1 και 37 
παρ. 5 του Ν. 2160/93 «Ρυθμίσεις για τον τουρισμό και 
άλλες διατάξεις» (ΦΕΚ 118 Α'). 

2. Την 515846/29.9.93 απόφαση του Υφυπουργού 
Εθνικής Οικονομίας περί σύστασης, διάρθρωσης και αρ¬ 
μοδιοτήτων Δ/νσης θαλάσσιου Τουρισμού στον ΕΟΤ 
(ΦΕΚ 803 Β'). 

3. Την 994/13.6.94 απόφαση του Υπουργού Τουρισμού 
περί καθορισμού αρμοδιοτήτων της Δ/νσης θαλάσσιου 
Τουρισμού (ΦΕΚ 484 Β'). 

4. Τις διατάξεις του Π.Δ. 27/1.2.96 «Συγχώνευση των 
ΥπουργείωνΤουρισμού, Βιομηχανίας - Ενέργειας - Τεχνο¬ 
λογίας και Εμπορίου στο Υπουργείο Ανάπτυξης» (ΦΕΚ 
19/Α/1.2.96). 

5. Τις διατάξεις του Π.Δ. 377/25.9.96 «Διορισμός 
Υπουργών, Αναπληρωτή Υπουργού και Υφυπουργών» 
(ΦΕΚ 244/Α/25.9.96). 

6. Τις διατάξεις του άρθρου 29Α του Ν. 1558/1985 
προστεθέντος δια του άρθρου 27 του Ν. 2081/1992, 
όπως αντικαταστάθηκε με το άρθρο 1 παρ. 2 α του Ν. 
2469/1997 (ΦΕΚ 38 Α'), αποφασίζουμε: 

1. Η Διεύθυνση θαλάσσιου Τουρισμού εντάσσσεται στο 
διαρθρωτικό σχήμα σχεδιασμού, λειτουργίας και ελέγχου 
των Υπηρεσιών του Ε.Ο.Τ. με τα στοιχεία ΙΕ' και έχει την 
ευθύνη της λειτουργίας Τουριστικών Λιμένων σε όλη την 
Επικράτεια. 

2. Η Διεύθυνση ΙΕ' θαλάσσιου Τουρισμού αποτελείται 
από το Τμήμα ΙΕ/1° Σχεδιασμού Ρυθμίσεων και Ανάπτυ¬ 
ξης του θαλάσσιου Τουρισμού και το Τμήμα ΙΕ'/2° Ελέγου 
Λειτουργίας Τουριστικών Λιμένων. 

Α. Το τμήμα ΙΕ/1° Σχεδιασμού Ρυθμίσεων και Ανάπτυ¬ 
ξης του θαλάσσιου Τουρισμού έχει τις ακόλουθες αρμο¬ 
διότητες: 

α. Σύνταξη των κανονισμών λειτουργίας, των τιμολογίων 
ελλιμενισμού, των Τουριστικών Λιμένων που διαχειρίζεται 
ο ΕΟΤ, καθώς και συμπληρώσεις ή τροποποιήσεις αυτών. 

β. Εισηγήσεις για το σχεδίασμά ανάπτυξης του θαλάσ¬ 
σιου Τουρισμού με σκάφη αναψυχής και πλοία περιήγη¬ 
σης. 

γ. Εκπόνηση - σύνταξη ειδικών προγραμμάτων, ενθάρ¬ 
ρυνση ανάπτυξης της ειδικής υποδομής του θαλάσσιου 
Τουρισμού, καθώς και κάθε δραστηριότητας θαλάσσιας 
άσκησης και ψυχαγωγίας (π.χ. ιστιοπλοΐα, καταδυτικός 
τουρισμός κ.λπ.). 

δ. Συμμετοχή εκπροσώπου στις διαδικασίες λήψης 
αποφάσεων, που αφορούν την κυκλοφορία ακτοπλοϊκών, 
τουριστικών σκαφών και κάθε θαλάσσια δραστηριότητα. 

ε. Εισηγήσεις μέτρων και ρυθμίσεων για το θαλάσσιο 
Τουρισμό, όπως: 

• Τ ο θεσμικό πλαίσιο και τη νομοθεσία που διέπει το θα¬ 
λάσσιο Τουρισμό, τυχόν συμπληρώσεις ή τροποποιήσεις 
αυτών. . 

•Τη διαφήμιση και έρευνα αγοράς. 

•Την πορεία ανάπτυξης του θαλάσσιου Τουρισμού. 

•Τη συμμετοχή και εκπροσώπηση σε διεθνή συνέδρια 


και διεθνείς ημερίδες, καθώς και σε τοπικές εκθέσεις θα¬ 
λάσσιου Τουρισμού. 

• Τον προσδιορισμό των προσόντων, τυπικών και ουσια¬ 
στικών, του στελεχικού δυναμικού, καθώς και του προσω¬ 
πικού των Τουριστικών Λιμένων, σύμφωνα με τις ισχύου- 
σες διατάξεις. 

• Τη συμμετοχή εκπροσώπου της Δ/νσης ΙΕ' στην Επι¬ 
τροπή Σύνταξης των διακηρύξεων μακροχρόνιας εκμί- 
σθωσης των προς ιδιωτικοποίηση Τουριστικών Λιμένων 
που διαχειρίζεται ο ΕΟΤ. 

• Το σχεδιασμό Επιμορφωτικών Σεμιναρίων του στελεχι¬ 
κού δυναμικού, καθώς και του προσωπικού των Τουριστι¬ 
κών Λιμένων. 

στ. Εισηγήσεις για μέτρα ασφάλειας της χερσαίας και 
θαλάσσιας ζώνης των Τουριστικών Λιμένων. 

ζ. Εισηγήσεις για τη δημιουργία θαλάσσιας ζώνης αγκυ¬ 
ροβολιού στους προστατευόμενους όρμους. 

Β. Το τμήμα ΙΕ/2° Ελέγχου Λειτουργίας Τουριστικών Λι¬ 
μένων, έχει τις ακόλουθες αρμοδιότητες: 

α. Ελεγχο της εφαρμογής των διατάξεων των εγκεκρι¬ 
μένων Κανονισμών Λειτουργίας των Τουριστικών Λιμέ¬ 
νων. 

β. Έλεγχο της εφαρμογής μέτρων ασφάλειας της χερ¬ 
σαίας και θαλάσσιας ζώνης των Τουριστικών Λιμένων. 

γ. Έλεγχο της υλοποίησης των συμβάσεων μακροχρό¬ 
νιας εκμίσθωσης ή παραχώρησης των Τουριστικών Λιμέ¬ 
νων μετά την έναρξη λειτουργίας. 

δ. Έλεγχο και προτάσεις προληπτικών μέτρων ή επιβο¬ 
λής κυρώσεων στους φορείς διαχείρισης, καθώς και σε 
κάθε μορφής επιχειρήσεις, συμπεριλαμβανομένων και 
των Ναυταθλητικών Ομίλων στην περιοχή αρμοδιότητας 
των Τουριστικών Λιμένων. 

ε. Συμμετοχή εκπροσώπου στην Επιτροπή αξιολόγησης 
των προτάσεων - προσφορών μακροχρόνιας εκμίσθωσης 
των προς ιδιωτικοποίηση Τ συριστικών Λιμένων που διαχει¬ 
ρίζεται ο ΕΟΤ. 

στ. Ελεγχο των προσόντων, τυπικών και ουσιαστικών, 
του στελεχικού δυναμικού, καθώς και του προσωπικού 
των Τουριστικών Λιμένων. 

3. Όλες οι παραπάνω αρμοδιότητες αφορούν και τη λει¬ 
τουργία των Τουριστικών Λιμένων (Υπηρεσιών Αυτεπιστα¬ 
σίας) του ΕΟΤ. 

4. Από τη δημοσίευση της παρούσας στην Εφημερίδα 
της Κυβερνήσεως καταργούνται οι αποφάσεις με αριθ. 
515846/93 και 994/94, καθώς και οι διατάξεις με τις 
οποίες είχαν εκχωρηθεί ορισμένες από τις παραπάνω αρ¬ 
μοδιότητες σε άλλες Διευθύνσεις του Ε.Ο.Τ. 

5. Από τις διατάξεις της παρούσας δεν προκύπτει δα¬ 
πάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Οκτωβρίου 1997 

Η ΥΠΟΥΡΓΟΣ 

ΒΑΣ. ΠΑΠΑΝΔΡΕΟΥ 

Αριθ. Γ3/587 (8) 

Τροποποίηση της Γ3/345 (ΦΕΚ 945/15.11.95 τ. Β) 
απόφ. ΥΠΕΓΙΘ. 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ & ΘΡΗΣΚ/ΤΩΝ 

Έχοντας υπόψη: 

1. Το Ν. 2327/95 «Ρύθμιση θεμάτων Μετεκπ/σης εκπ/ 
κών και άλλες διατάξεις». 

2. Τη Γ3/345/9.11.95 (ΦΕΚ 945 τ.Β715.11.95) Υ.Α. 

3. Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του Κρατικού Προϋπο¬ 
λογισμού, αποφασίζουμε: 

Τροποποιούμε τη Γ3/345 (ΦΕΚ 945/15.11.95 τ. Β') ως 
ακολούθως: 

α) η παράγραφος 2 του άρθρου 4 αντικαθίσταται ως 
εξής: 

«Οι δάσκαλοι και νηπιαγωγοί που επιθυμούν να εισα- 
χθούν σε ένα από τα Διδασκαλεία για τα οποία προκηρύσ¬ 
σονται οι εξετάσεις, συμπληρώνουν και υποβάλλουν δια 
του Δ/ντή του Σχολείου τους στον Προϊστάμενο του οι¬ 
κείου Γραφείου Π.Ε. στην περιφέρεια του οποίου κατέ¬ 
χουν οργανική θέση, αίτηση-δήλωση σε ειδικό έντυπο που 
αποστέλλεται από το ΥΠΕΠΘ, στο οποίο δηλώνουν κατά 
σειρά προτίμησης τα Διδασκαλεία (ένα ή περισσότερα) 
στα οποία επιθυμούν να φοιτήσουν». 

β) Το εδάφιο (β) της παραγράφου 3 του άρθρου 8 αντι¬ 
καθίσταται ως εξής: 

«Ονομαστικό πίνακα κατά σειρά επιτυχίας χωριστά για 
τους δασκάλους Δημόσιας, Ιδιωτικής Εκπ/σης και Φιλεκ¬ 
παιδευτικής Εταιρείας, Γενικής και Ειδικής Αγωγής και για 
τις/τους νηπιαγωγούς Δημόσιας, Ιδιωτικής Εκπ/σης και 
Φιλεκπαιδευτικής Εταιρείας, Γενικής και Ειδικής Αγωγής, 
στον οποίο καταχωρίζονται επώνυμο και όνομα, όνομα πα¬ 
τέρα, όνομα μητέρας, οργανική θέση, γραφείο Π.Ε., Δ/ 
νση Π.Ε. και βαθμολογία κατά μάθημα και σύνολο». 

γ) Στο άρθρο 8 προστίθεται παράγραφος 5 που έχει ως 
εξής: 

«Μετά την ανακοίνωση των αποτελεσμάτων απαγορεύ¬ 
εται οποιαδήποτε μετακίνηση από Διδασκαλείο σε Διδα¬ 
σκαλείο, εκτός αν διαπιστωθεί κάποιο λάθος των Υπηρε¬ 
σιών που εμπλέκονται στις εξετάσεις επιλογής». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Οκτωβρίου 1997 

Ο ΥΦΥΠΟΥΡΓΟΣ 

I. ΑΝΘΟΠΟΥΛΟΣ 
-*- 

Αριθ. Π2β/3860 (9) 

Μεταβίβαση Κρατικών Παιδικών Σταθμών. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 42 του Ν. 2218/94 (ΦΕΚ 
90Α ) «Ίδρυση Νομαρχιακής Αυτοδιοίκησης, τροποποί¬ 
ηση διατάξεων για την πρωτοβάθμια Αυτοδιοίκηση και την 
περιφέρεια και άλλες διατάξεις». 

2. Τις διατάξεις του άρθρου 9 του Ν. 2503/97 (ΦΕΚ 
107/Α') «Διοίκηση, οργάνωση, στελέχωση της Περιφέ¬ 
ρειας, ρύθμιση θεμάτων για την Τοπική Αυτοδιοίκηση και 
άλλες διατάξεις». 

3. Τις διατάξεις του άρθρου 27 του Ν. 2081/92 (ΦΕΚ 
154/Α7) όπου προστέθηκε το άρθρο 29Α του Ν. 1558/85 


(ΦΕΚ 137/Α') «Κυβέρνηση και Κυβερνητικά Όργανα» και 
όπως αυτό τροποποιήθηκε με το άρθρο 1 του Ν. 2469/97 
(ΦΕΚ 38/Α') και το γεγονός ότι από την παρούσα από¬ 
φαση δεν προκαλείται δαπάνη σε βάρος του Κρατικού 
Προϋπολογισμού. 

4. Τις διατάξεις του Π.Δ. 138/1992 (ΦΕΚ 68/Α) «Οργα¬ 
νισμός του Υπουργείου Υγείας, Πρόνοιας και Κοινωνικών 
Ασφαλίσεων» όπως τροποποιήθηκε και συμπληρώθηκε 
μεταγενέστερα. 

5. Την με αριθ. ΔΥ3α/οικ. 878/96 (ΦΕΚ 924/Β’) από¬ 
φαση ανάθεσης αρμοδιοτήτων στους Υφυπουργούς 
Υγείας και Πρόνοιας Εμ. Σκουλάκη και Θεόδωρο Κο- 
τσώνη. 

6. Την με αριθ. 162/16.9.97 απόφαση του Δημοτικού 
Συμβουλίου του Δήμου Μεταμόρφωσης Ν. Αττικής. 

7. Την με αριθ. 141/18.9.97 απόφαση του Δημοτικού 
Συμβουλίου του Δήμου Καισαριανής Ν. Αττικής, αποφασί¬ 
ζουμε: 

Μεταβιβάζουμε στο Δήμο Μεταμόρφωσης και στο Δήμο 
Καισαριανής Ν. Αττικής, αντίστοιχα τους παρακάτω Σταθ¬ 
μούς: 

1. Κρατικό Παιδικό Σταθμό Μεταμόρφωσης (Β.Δ. 
346/70 ΦΕΚ 107 Α ). 

2. Β' Κρατικό Παιδικό Σταθμό Μεταμόρφωσης (Π.Δ. 
559/82 ΦΕΚ 98 Α'). 

3. Κρατικό Παιδικό Σταθμό Καισαριανής (Β.Δ. 29.5.36 
ΦΕΚ 244 Α'). 

4. Β' Κρατικό Παιδικό Σταθμό Καισαριανής (Π.Δ. 
165/73 ΦΕΚ 178 Α'). 

5. Γ' Κρατικό Παιδικό Σταθμό Καισαριανής (Π.Δ. 
1127/80 ΦΕΚ 284 Α'). 

6. Δ’ Κρατικό Παιδικό Σταθμό Καισαριανής (Π.Δ. 
340/86 ΦΕΚ 147 Α') 

που λειτουργούν με τις διατάξεις του Α.Ν. 2.11.35 (ΦΕΚ 
527 τ. Α'). 

θα ακολουθήσει η υπογραφή προγραμματικής Σύμβα¬ 
σης, όπως προβλέπεται στις διατάξεις του άρθρου 9 του 
Ν. 2503/97 (ΦΕΚ 107 τ. Α'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Οκτωβρίου 1997 

Ο ΥΦΥΠΟΥΡΓΟΣ 

θ. ΚΟΤΣΩΝΗΣ 
-♦- 

Αριθ. 4951 (10) 

Υπαγωγή προσωπικού κοιν. Πλατυστόμων Ν. Λευκάδας 
στις διατάξεις του Α' μέρους του Ν. 1188/81. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΙΟΝΙΩΝ Ν1-ΙΣΩΝ 

Με την 47/97 απόφαση του κοινοτικού συμβουλίου 
Πλατυστόμων Ν. Λευκάδας που πάρθηκε σύμφωνα με τις 
διατάξεις του άρθρου 3 του Ν. 1188/81 και ύστερα από 
σύμφωνη γνωμοδότηση του Υπηρεσιακού Συμβουλίου 
προσωπικού ΟΤΑ, υπάγεται το προσωπικό της κοινότητας 
στις διατάξεις του Α μέρους του Ν. 1188/81. 

Με την απόφαση αυτή του κοινοτικού συμβουλίου δεν 
προκαλείται δαπάνη σε βάρος του κρατικού πρ/σμού αλλά 
σε βάρος του πρ/σμού της κοινότητας Πλατυστόμων 

ανερχόμενη στο ποσό των 2.500.000 με αντίστοιχη μεί¬ 
ωση του κρατικού πρ/σμού (άρθρο 27 Ν. 2081/92 εγκ. 
1/92). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λευκάδα, 10 Οκτωβρίου 1997 

Με εντολή Γεν. Γραμ. Περιφέρειας 
Ο Διευθυντής 
Δ. ΔΑΓΛΑΣ 

-4- 

ΑΣΤΥΝΟΜΙΚΕΣ ΔΙΑΤΑΞΕΙΣ 

( 11 ) 

ΑΣΤΥΝΟΜΙΚΗ ΔΙΑΤΑΞΗ ΥΠ’ ΑΡΙΘ. 26 
Κατάργηση αστυνομικών διατάξεων στην περιφ. Αστυνο¬ 
μικής Δ/νσης Εύβοιας. 

Ο ΔΙΕΥΘΥΝΤΗΣ 

ΤΗΣ ΑΣΤΥΝΟΜΙΚΗΣ ΔΙΕΥΘΥΝΣΗΣ ΕΥΒΟΙΑΣ 
Έχοντας υπόψη: 

1. Τις διατάξεις του άρθρου 12 παρ. 3 και 4 του Ν. 
1481/84 «Οργανισμός Υπουργείου Δημόσιας Τάξης» (Α- 
152) όπως τροποποιήθηκε και συμπληρώθηκε με το άρ¬ 
θρο 1 του Ν. 1590/86 (Α-49) και το άρθρο 36 του Ν. 
2168/1993 (Α-147). 

2. Τις διατάξεις του άρθρου 33 παρ. 1 εδαφ. ιβ' του ΠΔ 
161/1988 (Α-74) «Αναδιάρθρωση, σύσταση, οργάνωση 
και λειτουργία περιφερειακών Υπηρεσιών της Ελληνικής 
Αστυνομίας και άλλες διατάξεις». 

3. Τις διατάξεις του άρθρου 29Α του Ν. 1558/1985 (Α- 
137) «Κυβέρνηση και Κυβερνητικά Όργανα» όπως αυτό 


προστέθηκε με το άθρρο 27 του Ν. 2081/1992 (Α-154) 
και αντικαταστάθηκε με το άρθρο 1 του Ν. 2469/97 
(Α-38). 

4. Το γεγονός ότι από τις διατάξεις της παρούσας δεν 
προκαλείται δαπάνη του κρατικού προϋπολογισμού απο¬ 
φασίζουμε: 

Άρθρο 1 

Από την έναρξη ισχύος της παρούσας καταργούνται οι 
κατωτέρω Αστυνομικές Διατάξεις του Διευθυντή της 
Αστυνομικής Διεύθυνσης Εύβοιας: 

α. Η υπ’ αριθ. 6/1979 «περί μέτρων προλήψεως πυρ- 
καϊών» 

β. Η υπ’ αριθ. 24/1979 «περί όρων ιδρύσεως και λει¬ 
τουργίας καταστημάτων πώλησης οινοπνευματωδών πο¬ 
τών και κέντρων διασκέδασης. 

Άρθρο 2 
Ισχύς 

1. Η παρούσα ισχύει στην περιοχή αρμοδιότητας της 
Αστυνομικής Δ/νσης Εύβοιας από τη δημοσίευσή της 
στην Εφημερίδα της Κυβερνήσεως. 

2. Η απόφαση αυτή να δημοσιευθεί στην Εφημερίδα της 
Κυβερνήσεως. 

(Εγκρίθηκε με την 3248/24.9.97 απόφαση Νομάρχη Εύ¬ 
βοιας) 

Χαλκίδα, 8 Αυγούστου 1997 

Ο Διευθυντής 
ΙΩΑΝΝΗΣ ΞΩΝΑΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε. - Ε,Π.Ε. 

5225 761 
5230 841 

Πληροφορίες δημοσιευμάτων λοιπών Φ.Ε.Κ. 

5225 713 
5249 547 

Πώληση Φ.Ε.Κ. 

5239 762 

Φωτοαντίγραφα παλαιών Φ.Ε.Κ. 

5248 141 

Βιβλιοθήκη παλαιών Φ.Ε.Κ. 

5248 188 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 

5248 785 

αποστολή Φ.Ε.Κ. 

5248 320 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ 


Βασ. Όλγας 188. 1ος όρ. - Τ.Κ. 546 55 

(031) 423 956 

ΠΕΙΡΑΙΑΣ 

4136 402 

Νικήτα 6-8 Τ.Κ. 185 31 

4171 307 

ΠΑΤΡΑ 

(061) 271 249 

Κορίνθου 327 Τ.Κ. 262 23 

224 581 

ΙΩΑΝΝΙΝΑ 


Διοικητήριο Τ.Κ. 454 44 

(0651) 21 901 

ΚΟΜΟΤΗΝΗ 

(0531) 22 637 

Δημοκρατίας 1 Τ.Κ. 691 00 

26 522 


ΤΙΜΗ ΦΥΛΛΩΝ 

ΕΦΗΜΕΡ1ΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνω προσαύξηση 100 δρχ. ανά 8σέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

50.000 δρχ. 

2.500 δρχ. 

Β' (Υπουργικές αποφάσεις κ.λπ.) 

50.000 >· 

2.500 - 

Γ' (Διορισμοί, απολύσεις κ.λπ. Δημ. Υπαλλήλων) 

10.000 » 

500 >■ 

Δ' (Απαλλοτριώσεις, πολεοδομία κ.λπ.) 

50.000 » 

2.500 » 

Αναπτυξιακών Πράξεων (Τ.Α.Π.Σ.) 

25.000 » 

1.250 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

10.000 » 

500 >■ 

Παράρτημα ( Πίνακες επιτυχόντων διαγωνισμών) 

5.000 » 

250 .■ 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 » 

Ανωτάτου Ειδικού Δικαστηρίου (Α.Ε.Δ.) 

3.000 

150 » 

Ανωνύμων Εταιρειών & Ε.Π.Ε. 

250.000 » 

12.500 » 

Προκηρύξεων Α.Σ.Ε.Π. 

10.000 » 

500 >■ 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 » 

10.000 >. 


Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπό) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

' Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

4 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














